Document ID: 31974R1709

Ir-Regolament (KEE) Nru 1709/74 tal-Kummissjoni
tat-2 ta' Lulju 1974
fuq il-klassifika ta' oġġetti taħt is-subintestatura 20.06 B I tat-Tariffa Doganali Komuni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 97/69 [1] tas-16 ta' Jannar 1969 fuq miżuri li għandhom jittieħdu għall-applikazzjoni uniformi tan-nomenklatura tat-Tariffa Doganali Komuni, kif l-aħħar emendat bl-Att [2] mehmuż mat-Trattat ta' adeżjoni ta' Stati Membri ġodda fil-Komunità Ekonomika Ewropea u l-Komunità dwar l-Enerġija Atomika Ewropea, iffirmat f'Brussel fit-22 ta' Jannar 1972, u partikolarment Artikolu 3 tiegħu;
Billi għandha ssir dispożizzjoni biex tiżgura l-applikazzjoni uniformi tan-nomenklatura tat-Tariffa Doganali Komuni fir-rigward il-klassifika taċ-ċirasa li hija temporanjament priservata f'taħlita ta' ilma u alkoħol tal-etill għall-użu, fost oħrajn, fil-manifattura ta' prodotti taċ-ċikkulata;
Billi l-intestatura Nru 08.11 tat-Tariffa Doganali Komuni annessa mar-Regolament tal-Kunsill (KEE) Nru 950/68 [3] tat-28 ta' Ġunju 1968, kif l-aħħar emendat bir-Regolament tal-Kunsill Nru 1615/74 [4] tal-25 ta' Ġunju 1974, tkopri "frott priservat proviżorjament (per eżempju, bil-gass sulphur dioxide, fis-salmura, fl-ilma bil-kubrit jew f'soluzzjonijiet oħra ta' preservazzjoni), imma mhux tajba f'dak l-istat għall-konsum immedjat";
Billi n-"Noti Spjegattivi" għan-Nomenklatura ta' Brussel jagħmluha ċara li l-intestatura fuq imsemmija Nru 08.11 tapplika għall-frott li ġiet trattat biss biex jassigura l-preservazzjoni proviżorja matul it-trasport jew ħażna qabel l-użu, sakemm ma jibqax tajjeb għall-konsum immedjat f'dak l-istat; billi, għalhekk, din l-intestatura teskludi frott li ġie trattat b'mod li ma jagħmlux mhux tajjeb għall-konsum immedjat.
Billi ċirasa mqiegħda f'taħlita ta' ilma u alkoħol tal-etill, b'saħħa alkoħolika biżżejjed biex tippriserva il-frott għall-perjodu limitat, ma ssirx għalhekk mhux tajba għall-konsum immedjat; billi ċirasa trattata hekk ma tistax taqa' taħt l-intestatura Nru 08.11;
Billi, mill-banda l-oħra, is-subintestatura 2006 B I tat-Tariffa Doganali Komuni tapplika għall-frott preparat jew preservat diversament, li jkollu spirtu miżjud, tajjeb għall-konsum immedjat;
Billi jsegwi li ċ-ċirasi msemmija hawn fuq għandhom jaqgħu fis-subintestatura 20.06 B I tat-Tariffa Doganali Komuni;
Billi l-miżuri provduti f'dan ir-Regolament huma skond l-Opinjoni tal-Kumitat fuq in-Nomenklatura tat-Tariffa Doganali Komuni,
ADOTTAT DAN IR-REGOLAMENT:
Artikolu 1
Ċirasi mqiegħda f'taħlita ta' ilma u alkoħol ta' l-etill għandhom ikunu klassifikati bħala frott tajjeb għall-konsum immedjat fis-subintestatura li ġejja tat-Tariffa Doganali Komuni:
20.06 | Frott preparat jew priservat diversament, kemm jekk ikollu zokkor jew spirtu miżud jew le: B.Oħrajn:I.Li jkollhom spirtu miżjud |
Artikolu 2
Dan ir-Regolament għandu jidħol fis-seħħ fil-wieħed u għoxrin jum wara l-pubblikazzjoni fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul f'Brussel, fit-2 ta' Lulju 1974.

Labels: 3
17